{"text_format":"2","workbook":"xls","n_sheets":1,"sheets":["EConReport"],"not_rendered":{"charts":0,"images":0,"macros":0,"external_links":0,"defined_names":0,"comments":0,"pivot_tables":0},"unopened":[],"bounds":{"document_bytes":16777216,"sheet_cells":100000,"run_cost":"one","rows_first":2000,"rows_last":500,"rows_between":2000,"halvings":0,"cell_chars":16384,"cell_head_chars":4096},"cells_cut":0,"cells_raw":0,"read":"whole","date_system":"1900","formulas":"cached_only"}

{"sheet":"EConReport","index":0,"n_rows":8,"n_cols":6,"rows_kept":8,"cut":false,"hidden":false,"merged":[[0,0,0,5]],"flags":["formulas_cached_only"]}
["Izvješće o provedenom savjetovanju - Savjetovanje sa zainteresiranom javnošću u vezi s Pravilnikom o provođenju tajnog nadzora"]
[]
["Redni broj","Korisnik","Isječak","Komentar","Status odgovora\n","Odgovor"]
[1,"HRVATSKI URED ZA OSIGURANJE","Pojmovi,\nČlanak 2.","Članak 2. točka 2.\nPotrebno je pojašnjenje  \"druga osoba\". To treba biti posebno odabrana i educirana osoba koja zna što treba opažati u tijeku tajne kupnje i kako evidentirati ta opažanja. Nejasno je planiraju li se možda koristiti vanjske suradnike ili agencije? Reference, znanje o metodi i osiguranjima. Stimulacija za obavljanje posla (jesu li plaćeni za to i koliko).\n\nČlanak 2. točka 3.\nObzirom se radi o policama koje neće biti važeće, potrebno je napomenuti da se police moraju stornirati unutar 2 tjedna pa u je tom periodu potrebna i povratna informacija od HANFA-e.","Djelomično prihvaćen","u odnosu na komentar Članak 2. točka 2.\nPotrebno je pojašnjenje  \"druga osoba\". To treba biti posebno odabrana i educirana osoba koja zna što treba opažati u tijeku tajne kupnje i kako evidentirati ta opažanja isti nije usvojen jer je \"druga osoba\"  osoba koja nije zaposlenik HANFA-e, a ispunjava uvjete iz Metodologije za obavljanje tajnog nadzora. Čl.3.st.4. Pravilnika\nu odnosu na komentar Nejasno je planiraju li se možda koristiti vanjske suradnike ili agencije? Reference, znanje o metodi i osiguranjima. Stimulacija za obavljanje posla (jesu li plaćeni za to i koliko) isti se prihvaća te u tom smislu dopunjuje članak 3. stavak 4. ovog Pravilnika  o  internoj Hanfinoj metodologiji za rad te je isto stvar internog poslovanja Hanfe.\n\nu odnosu na komentar Članak 2. točka 3.\nObzirom se radi o policama koje neće biti važeće, potrebno je napomenuti da se police moraju stornirati unutar 2 tjedna pa u je tom periodu potrebna i povratna informacija od HANFA-e isti se odbija budući da bi rokove u vezi storniranja polica osiguranja društva trebala imati propisana svojim internim pravilima, a ovim je Pravilnikom i to čl. 8. st 1. predmetnog Pravilnika u svakom slučaju propisana obaveza Hanfe o izvještavanju o provedenom tajnom nadzoru odnosno kupovini prilikom koje će društvo dobiti i informaciju da je sklopljen ugovor koji nema pravnu snagu odnosno ne proizvodi pravni učinak (što je regulirano i člankom 220 stavkom 4.ZOS-a)."]
[2,"HRVATSKI URED ZA OSIGURANJE","Tajni nadzor ,\nČlanak 3.","Čl. 2. st. 2.\n\nPotrebno bi bilo definirati elemente izvješća, u kojem su točno popisane stavke koje se opažaju i bilježe i mogući odgovori kako bi to opažanje bilo objektivno. \n\nČl. 2 . st. 3. toč. 1. i 2.\nUz 'postupanje' i 'ponašanje' - komentar - kako bi tajni kupac mogao dati objektivno izvješće, potreban je dodatak u smislu  'standarda ponašanja i postupanja' - u suprotnom ocjenjuje se subjektivni dojam.","Nije prihvaćen","\"u odnosu na komentar Čl. 2. st. 2.\nPotrebno bi bilo definirati elemente izvješća, u kojem su točno popisane stavke koje se opažaju i bilježe i mogući odgovori kako bi to opažanje bilo objektivno isti se odbija budući da Hanfina interna metodologija za rad uređuje predmetna područja kako je propisano člankom 3. stavkom 4. ovoga Pravilnika. \n\n u odnosu na komentar Čl. 2 . st. 3. toč. 1. i 2.\nUz 'postupanje' i 'ponašanje' - komentar - kako bi tajni kupac mogao dati objektivno izvješće, potreban je dodatak u smislu  'standarda ponašanja i postupanja' - u suprotnom ocjenjuje se subjektivni dojam isti se odbija budući dasu ponašanje odnosno pravila postupanja prilikom distribucije osiguranja propisana zakonom odnosno propisima EU, a s druge strane objektivnost tajnog kupca propisana je člankom 9 st. 1 ovog Pravilnika kao obveza \"\"tajni kupci dužni su postupati nepristrano, savjesno i profesionalno,\"\"\""]
[3,"HRVATSKI URED ZA OSIGURANJE","Primjena tajnog nadzora,\nČlanak 7.","Nejasan je čl. 7. odnosno kriteriji navedeni u članku, osobito za provjeru distribucije kompleksnih proizvoda osiguranja  i unakrsne prodaje. Što se točno podrazumijeva pod kompleksni proizvod","Prihvaćen","prihvaća se komentar: Nejasan je čl. 7. odnosno kriteriji navedeni u članku, osobito za provjeru distribucije kompleksnih proizvoda osiguranja  i unakrsne prodaje. Što se točno podrazumijeva pod kompleksni proizvod te se dopunjuje čl. 7. s primjerice navedenim bitnim obilježjima kompleksnog proizvoda s konkretnim primjerima tih proizvoda."]
[4,"HRVATSKI URED ZA OSIGURANJE","Provođenje tajnog nadzora,\nČlanak 9.","Čl. 9 . st. 1.\nNedovoljno definirano. Na koji način se radi selekcija i trening tajnih kupaca kako bi znali objektivno opažati prodajni razgovor i evidentirati odgovore u unaprijed pripremljene protokole. Navedeno treba biti detaljno propisano.\nNpr.\n- Tajni kupac treba biti odabran na način da bi bio sličan uobičajenom klijentu, treba imati barem jednu vlastitu policu osiguranja\n- Trening F2F ili online –  standardi utvrđivanja potreba, prodajnog razgovora, ophođenja s klijentima te ispunjavanja protokola za opažanja u trajanju najmanje 3 sata, po mogućnosti provjera znanja\n-  Ispunjavanje unaprijed pripremljenog protokola/upitnika i slanje zajedno s dobivenim materijalima unutar 24 sata od posjete\n\nČl. 9 . st. 4.\nPotrebno bi bilo definirati relevantan broj posjeta, primjerica najmanje 10 poslovnica uviše regija, najmanje 2 posjete u istu poslovnicu zbog validacije.\n\nČl. 9 . st. 5.\n\"ažurno\" - poželjno bi bilo isti dan kad je provedena tajna kupovina\n\nČl. 9 . st. 6.\nPrimjer izvješća.\n\nČl. 9 . st. 7.\nU izvješću tajnog kupca ne bi se trebalo navoditi ime i prezime zaposlenika subjekta nadzora (pitanje GDPR-a), već je dovoljno navesti o kojoj poslovnici se radi. Tajni kupci služe za unapređenje standarda, ne kao individualna evaluacija.","Nije prihvaćen","\"svi komentari se odbijaju iz razloga što je navedeno propisano Hanfinom internom metodologijom i stvar je internog postupanja Hanfe\n\nu odnosu na komentar: U izvješću tajnog kupca ne bi se trebalo navoditi ime i prezime zaposlenika subjekta nadzora (pitanje GDPR-a), već je dovoljno navesti o kojoj poslovnici se radi. Tajni kupci služe za unapređenje standarda, ne kao individualna evaluacija.u vezi zaštite osobnih podataka, HANFA dodatno napominje da prikuplja i\nupotrijebljava takve podatke isključivo u svrhu zbog koje su prikupljeni, a sve u skladu sa važećim odredbama Zakona o osiguranju i Zakona o zaštiti osobnih podataka. Također, ističe se da je čl. 220. st. 3. ZOS-a propisano da se na osobe koje bi HANFA ovlastila za provođenje tajnog nadzora primjenjuju propisi o tajnosti podatka koji se primjenjuju na zaposlenike HANFA-e. (članak 397.st1. ZOS-a \"\"1) Osobe zaposlene u Agenciji ili angažirane od strane Agencije ne smiju drugim osobama ili \ntijelima odavati povjerljive informacije iz članka 389. stavaka 1. i 2. ovoga Zakona koje su \npribavile u okviru obavljanja svojih dužnosti.\"\"\n\""]
[5,"HRVATSKI URED ZA OSIGURANJE","Okončanje postupka nadzora,\nČlanak 10.","Članak 10. st. 3.\nPotrebno je konkretnije definirati - primjerice, da će se izreći nadzorne mjere ukoliko je ispoštovano manje od 70% standarda prodajnog razgovora.","Nije prihvaćen","komentar se odbija. Nadzorne mjere ovise o svakom nadzoru pojedinačno i kriteriji ne mogu biti unaprijed propisani. Navedeno procjenjuje nadzorno tijelo prilikom izrade rješenja, uzimajući u obzir relevantnu zakonsku regulativu."]